Чаго ж яны хочуць? А хочуць яны выцясьніць “беларусаў” з літаратурнай прасторы Беларусі, стаць духоўнымі лідэрамі нашага народу, манапалістамі і г. д. Думаю, што так не атрымаецца. Не дапаможа ні раскручаны “брэнд” маладога Курэйчыка, ні напорыстая самаўпэўненасьць. Ёсьць дух. Ёсьць гісторыя і персьпектыва. За нашай сьпіной Янка Купала і Якуб Колас, Уладзімір Караткевіч і Міхась Стральцоў… Мы – не нацыяналісты. Мы – традыцыяналісты ў разумным здаровым сэнсе гэтага слова. Мы любім свой народ і ня хочам ні з кім канфліктаваць.